Паводле доктара мастацтвазнаўства ў галіне ўрбаністыкі і архітэктуры Ірыны Лаўроўскай, часопіс павінен публікаваць толькі матэрыялы прафесіяналаў – спецыялістаў у розных сферах нацыянальнай культуры, падтрымліваць сувязі з структурамі краін-суседзяў, якія займаюцца пытаннямі аховы спадчыны. Лаўроўская выказала трывогу з прычыны незаконнага вывазу помнікаў, асабліва ў краіны, на межах з якімі Беларусь не мае мытнага кантролю. Яна прапанавала на кампакт-дыску выдаць каталог стратаў айчынных помнікаў паводле Інтэрпола і распаўсюдзіць яго як дадатак да часопіса. На думку даследніцы, варта зрабіць часопіс пляцоўкай дыскусіяў наконт зберажэння помнікаў матэрыяльнай і духоўнай спадчыны.